ai4bharat/Pralekha huggingface dataset:
કૃષિ મંત્રાલય
ખેતીવાડી- કૃષિ સંબંધિત ક્ષેત્ર માટે છૂટછાટ આપવામાં આવી
ખેતીવાડીના યંત્રો અને સ્પેરપાર્ટ્સની દુકાનો, ધોરીમાર્ગ પર ટ્રકોના ગેરેજ ચાલુ રહેશે
કેન્દ્રીય ગૃહ મંત્રાલયે વધુ એક આદેશ બહાર પાડ્યો
લૉકડાઉન દરમિયાન ખેડૂતોને મુશ્કેલીમાંથી બચાવવાની કવાયત
કોરોના વાયરસનો ફેલાવો રોકવા માટે દેશમાં લાગુ કરવામાં આવેલા લૉકડાઉન વચ્ચે ખેતીવાડી- કૃષિ સંબંધે કેન્દ્ર સરકારે ઘણા પ્રકારે છૂટ આપવાની જાહેરાત કરી છે જેથી ખેડૂતોને આ સમયમાં કોઇપણ પ્રકારની મુશ્કેલીનો સામનો ન કરવો પડે અને દેશમાં ખાદ્યાન્નની કોઇપણ પ્રકારે અછત વર્તાય નહીં. આ ક્રમમાં ગૃહ મંત્રાલયે વધુ એક આદેશ બહાર પાડ્યો છે.
ખેતીવાડી- કૃષિ સંબંધે ગૃહ મંત્રાલયે તાજેતરમાં આપેલા આદેશ અનુસાર, ખેતીવાડીના યંત્રો અને તેના સ્પેરપાર્ટ્સની દુકાનો લૉકડાઉન દરમિયાન ખુલ્લી રાખી શકાશે. આ મુક્તિમાં સંબંધિત પૂરવઠાકારોને પણ સામેલ કરવામાં આવ્યા છે.
ધોરીમાર્ગો પર ટ્રકોનું રિપેરિંગ કરતા ગેરેજ અને પેટ્રોલ પંપો પણ ચાલુ રાખી શકાશે જેથી કૃષિ ઉપજનું પરિવહન સરળતાથી થઇ શકે. આ પ્રકારે, ચાના બગીચાઓમાં મહત્તમ 50 ટકા કામદારો રાખીને કામ કરી શકાશે.
ગૃહ મંત્રાલયે એમ પણ જણાવ્યું છે કે, આ સમય દરમિયાન સામાજિક અંતર જાળવવાનું અને અંગત સ્વચ્છતા જાળવવાનું ધ્યાન રાખવામાં આવે અને બીમારીથી બચવાના ઉપાયો માટે વ્યવસ્થા ઉભી કરવામાં આવે. જિલ્લા વહીવટીતંત્રને આ બાબતે દેખરેખ રાખવાના નિર્દેશો આપવામાં આવ્યા છે.
(Visitor Counter : 101
મંત્રીમંડળ
મંત્રીમંડળે ચૂંટણી વ્યવસ્થાપન અને વહીવટના ક્ષેત્રમાં સહયોગ માટે ભારત અને સુરીનામ વચ્ચે સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલા કેન્દ્રીય મંત્રીમંડળે ચૂંટણી વ્યવસ્થાપન અને વહીવટના ક્ષેત્રમાં સહયોગ માટે ભારત અને સુરીનામ વચ્ચે થયેલા સમજૂતી કરાર ને મંજૂરી આપી દીધી છે, જેમાં ચૂંટણી પ્રક્રિયાના સંગઠનાત્મક અને તકનીકિ વિકાસના ક્ષેત્રમાં જ્ઞાન અને અનુભવોનું આદાન-પ્રદાન કરવાનોનો સમાવેશ થાય છે. આ સમજૂતી દ્વારા માહિતીનું આદાન-પ્રદાન, સંસ્થાગત સુદ્રઢીકરણ અને ક્ષમતા નિર્માણ, કર્મચારીઓનું પ્રશિક્ષણ, નિયમિત પરામર્શ વગેરેનું આયોજન કરવામાં મદદ મળશે.
આ સમજૂતી કરાર દ્વિપક્ષીય સહકારને પ્રોત્સાહન આપશે, જેનો હેતુ સુરીનામ માટે તકનીકિ સહાય/ક્ષમતાને ટેકો આપવાનો છે, જે ચૂંટણી વ્યવસ્થાપન અને વહીવટના ક્ષેત્રમાં સહકાર પ્રદાન કરશે.
NP/J.Khunt/GP/RP
(Visitor Counter : 82
પ્રધાનમંત્રીનું કાર્યાલય
પ્રધાનમંત્રીશ્રીએ મહત્વાકાંક્ષી જિલ્લા કાર્યક્રમની સફળતા બાદ ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ આરોગ્ય, પોષણ, શિક્ષણ અને નિકાસ જેવા પરિમાણો પર મહત્વાકાંક્ષી જિલ્લા કાર્યક્રમની સફળતા બાદ ખુશી વ્યક્ત કરી છે.
પ્રધાનમંત્રીશ્રીએ ટ્વીટ કર્યું;
"વિવિધ પરિમાણો પર મહત્વાકાંક્ષી જિલ્લાઓની સફળતા - પછી તે આરોગ્ય, પોષણ, શિક્ષણ અથવા નિકાસ હોય -તે આનંદદાયક છે. એસ્પિરેશનલ ડિસ્ટ્રિક્ટ પ્રોગ્રામને કારણે લાખો લોકોના જીવનમાં પરિવર્તન આવ્યું તે જોઈને આનંદ થયો.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીએ થાઇલેન્ડના પ્રધાનમંત્રી મહામહિમ જનરલ  પ્રયુત ચાન-ઓ-ચા સાથે ટેલીફોન પર ચર્ચા કરી
પ્રધાનમંત્રી શ્રી નરેન્દ્ર મોદીએ આજે થાઇલેન્ડના પ્રધાનમંત્રી મહામહિમ જનરલ  પ્રયુત ચાન-ઓ-ચા સાથે ટેલીફોન પર ચર્ચા કરી હતી.
પ્રધાનમંત્રીએ નવેમ્બર 2019માં આસિયાન અને સંબંધિત બેઠકોમાં ભાગ લેવા માટે તેઓ બેંગકોક ગયા હતા તે સ્મૃતિઓ તાજી કરી હતી અને થાઇલેન્ડના શાહી પરિવારના સભ્યોને તેમજ થાઇ લોકોને શુભેચ્છા સંદેશ પાઠવ્યો હતો.
બંને મહાનુભવોએ કોવડ-19 મહામારીનો સામનો કરવા માટે પોત પોતાના દેશોમાં લેવામાં આવેલા પગલાં અંગે એકબીજાને માહિતગાર કર્યા હતા.
પ્રધાનમંત્રે આ મહામારી સામે અસરકારક રીતે લડવા માટે પ્રાદેશિક અને વૈશ્વિક સહકારના મહત્વ વિશે ચર્ચા કરી હતી. તેમણે થાઇલેન્ડના પ્રધાનમંત્રીને ખાતરી આપી હતી કે, થાઇલેન્ડને ફાર્માસ્યુટિકલ જરૂરિયાતોમાં મદદ કરવા માટે ભારત પ્રતિબદ્ધ છે.
બંને નેતાઓ એ વાતે સંમત થયા હતા કે, બંને દેશોના સંશોધકો, વૈજ્ઞાનિકો અને ઇનોવેટરો વચ્ચે ખૂબ સારો સહકાર અને સંકલન હોવું જરૂરી છે.
એકબીજાના દેશોમાં પોતાના દેશના નાગરિકોને સરકારે જે પ્રકારે સહકાર આપ્યો તે માટે બંનેએ એકબીજાના પ્રયાસોને બિરદાવ્યા હતા અને આવો જ સહકાર ચાલુ રાખવા માટે વચનબદ્ધ થયા હતા.
ભારતના વિસ્તૃત પડોશી સંબંધોમાં થાઇલેન્ડ વંશીય અને પ્રાચીન સાંસ્કૃતિક જોડાણ સાથે દરિયાઇ ક્ષેત્રે ખૂબ મૂલ્યવાન ભાગીદાર છે.
GP/DS
(Visitor Counter : 162
મંત્રીમંડળ
મંત્રીમંડળે હોમિયોપેથી સેન્ટ્રલ કાઉન્સિલ  અધિનિયમ, 2019ને મંજૂરી આપી
પ્રધાનમંત્રી નરેન્દ્ર મોદીની અધ્યક્ષતામાં મંત્રીમંડળે હોમિયોપેથી સેન્ટ્રલ કાઉન્સિલ  અધિનિયમ, 2019 ખરડાને મંજૂરી આપી છે, જેમાં સેન્ટ્રલ કાઉન્સિલની પુનઃરચનાનો હાલનો એક વર્ષનો સમયગાળો છે તે લંબાવીને બે વર્ષ કરવાની માંગણી કરવામાં આવી છે, જેથી સેન્ટ્રલ કાઉન્સિલ ઑફ હોમિયોપેથીના કાર્યો કરવા માટે અને સત્તાનો ઉપયોગ કરવા માટે 17 મે 2019ની અસરથી બોર્ડ ઑફ ગવર્નર્સનો સમયગાળો પણ આગામી એક વર્ષ માટે લંબાવી શકાય.
RP
(Visitor Counter : 113
પેટ્રોલિયમ અને કુદરતી ગેસ મંત્રાલય
બાયોફ્યુઅલ વેચતા પેટ્રોલ પંપ
આજની તારીખે, દેશમાં બાયોફ્યુઅલ વેચતા રિટેલ આઉટલેટ્સ ની સંખ્યા નીચે મુજબ છે:
કમ્પ્રેસ્ડ બાયો ગેસ  વેચતા ROની સંખ્યા – 90
E100 વેચતા ROની સંખ્યા- 3
આ ઉપરાંત, ઇથેનોલ બ્લેન્ડેડ પેટ્રોલ દેશભરમાં વેચાય છે.
સરકારે 8મી નવેમ્બર, 2019ના ઠરાવ દ્વારા બજાર પરિવહન ઇંધણને અધિકૃત કરવા માટેની માર્ગદર્શિકામાં સુધારો કર્યો છે. અધિકૃત એન્ટિટીઓએ તેમના સૂચિત રિટેલ આઉટલેટ્સ પર બાયોફ્યુઅલ સહિત ઓછામાં ઓછી એક નવી પેઢીના વૈકલ્પિક બળતણનું માર્કેટિંગ કરવા માટેની સુવિધાઓ સ્થાપિત કરવાની આવશ્યકતા છે જે આ આઉટલેટના સંચાલનના ત્રણ વર્ષની અંદર અન્ય વિવિધ કાયદાકીય માર્ગદર્શિકાઓનું પાલન કરતી એન્ટિટીને આધિન છે.
ઓટોમોટિવ રિસર્ચ એસોસિએશન ઓફ ઈન્ડિયા , ઈન્ડિયન ઈન્સ્ટિટ્યૂટ ઓફ પેટ્રોલિયમ , ઈન્ડિયન ઓઈલ કોર્પોરેશન  અને સોસાયટી ઓફ ઈન્ડિયન ઓટોમોટિવ મેન્યુફેક્ચરર્સ  દ્વારા હાથ ધરવામાં આવેલા અભ્યાસમાં દર્શાવવામાં આવ્યું છે કે E-20 મિશ્રણને કારણે કાર્બન મોનોક્સાઇડના ઉત્સર્જનમાં વધુ ઘટાડો થયો છે. સામાન્ય પેટ્રોલની સરખામણીએ ટુ વ્હીલરમાં 50% અને ફોર વ્હીલરમાં 30%, વધુમાં, સામાન્ય પેટ્રોલની સરખામણીમાં ટુ વ્હીલર અને ફોર વ્હીલર બંનેમાં હાઇડ્રોકાર્બન ઉત્સર્જનમાં 20% ઘટાડો થયો છે.
વિદેશી ચલણની વાસ્તવિક બચત અંગે કોઈ ચોક્કસ અંદાજો નથી કારણ કે તે ક્રૂડના ભાવ અને પ્રવર્તમાન વિદેશી વિનિમય  દરો વગેરે જેવા વિવિધ પરિબળો પર આધાર રાખે છે, જો કે, ઇથેનોલ સપ્લાય વર્ષ  દરમિયાન 15મી નવેમ્બર, 2022 સુધી પેટ્રોલમાં ઇથેનોલનું મિશ્રણ 2021-22  કાચા તેલ અને પેટ્રોલિયમ ઉત્પાદનોના આયાત બિલ પર રૂ. 20,000 કરોડથી વધુની અસર હોવાનો અંદાજ છે.
પેટ્રોલિયમ અને કુદરતી ગેસ રાજ્ય મંત્રી શ્રી રામેશ્વર તેલીએ આજે લોકસભામાં એક પ્રશ્નના લેખિત જવાબમાં આ માહિતી આપી હતી.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 129
પ્રધાનમંત્રીનું કાર્યાલય
ભારત-અમેરિકા વ્યૂહાત્મક ભાગીદારી મંચનું પ્રતિનિધિમંડળ પ્રધાનમંત્રીને મળ્યું
ત્રણ ‘D’માં ભારતની અનન્ય ક્ષમતા છે, Democracy , Demography  અને ‘દિમાગ’: પ્રધાનમંત્રી
સરકારનો ઉદ્દેશ જીવનની સરળતા સુનિશ્ચિતતા કરવાનો છેઃ પ્રધાનમંત્રી
આજે યુએસ ઇન્ડિયા સ્ટ્રેટેજિક પાર્ટનરશિપ ફોરમ નાં સભ્યો પ્રધાનમંત્રી શ્રી નરેન્દ્ર મોદીને 7, લોક કલ્યાણ માર્ગ પર મળ્યાં હતાં. આ પ્રતિનિધિમંડળનું નેતૃત્વ USISPFનાં અધ્યક્ષ શ્રી જ્હોન ચેમ્બર્સે કર્યું હતું.
આ બેઠકમાં પ્રધાનમંત્રીએ ભારતીય અર્થતંત્રમાં વિશ્વાસ વ્યક્ત કરવા બદલ પ્રતિનિધિમંડળની પ્રશંસા કરી હતી. તેમણે દેશમાં સ્ટાર્ટ-અપ ઇકોસિસ્ટમમાં પરિવર્તનનો ઉલ્લેખ પણ કર્યો હતો તેમજ ભારતનાં યુવાનોની જોખમ ખેડવાની ઉદ્યોગસાહસિક ક્ષમતા વિશે પણ જાણકારી આપી હતી. તેમણે અટલ ટિન્કરિંગ લેબ્સ સહિત સરકારે લીધેલા વિવિધ પગલાની રૂપરેખા પણ પ્રસ્તુત કરી હતી તથા ટેકનોલોજીનો ઉપયોગ કરીને સંભવિત ઇનોવેશન્સને પ્રોત્સાહન આપવા અને સમસ્યાનું સમાધાન કરવા આયોજિત થઇ રહેલા હેકેથોન્સની માહિતી પણ આપી હતી.
પ્રધાનમંત્રીએ વેપારવાણિજ્ય સરળ કરવાની સુનિશ્ચિતતા માટે કૉર્પોરેટ વેરો ઘટાડવા અને શ્રમ સુધારા જેવા પગલાં વિશે પણ વાત કરી હતી. તેમણે જણાવ્યું હતું કે, ત્રણ ‘D’માં ભારતની અનન્ય ક્ષમતા છે – democracy , demography  અને ‘દિમાગ’.
પ્રતિનિધિમંડળે દેશ માટે પ્રધાનમંત્રીનાં વિઝનમાં વિશ્વાસ વ્યક્ત કર્યો હતો અને જણાવ્યું હતું કે, ભારતનાં આગામી પાંચ વર્ષ દુનિયાનાં આગામી 25 વર્ષની દિશા નક્કી કરશે.
USISPF વિશે:
યુએસ-ઇન્ડિયા સ્ટ્રેટેજિક પાર્ટનરશિપ ફોરમ  બિન-નફાકારક સંસ્થા છે, જેનો મુખ્ય ઉદ્દેશ ભારત-અમેરિકા વચ્ચેનાં દ્વિપક્ષીય સંબંધોને મજબૂત કરવાનો તથા આર્થિક વૃદ્ધિ, ઉદ્યોગસાહસિકતા, રોજગારીનું સર્જન અને ઇનોવેશનનાં ક્ષેત્રોમાં નીતિગત હિમાયત મારફતે વ્યૂહાત્મક ભાગીદારીને ગાઢ બનાવવાનો છે.
DK/NP/J. Khunt/DS/RP
(Visitor Counter : 102
પ્રધાનમંત્રીનું કાર્યાલય
વિશ્વ આરોગ્ય દિવસ નિમિત્તે પ્રધાનમંત્રીનો સંદેશ
વિશ્વ આરોગ્ય દિવસ નિમિત્તે પ્રધાનમંત્રી શ્રી નરેન્દ્ર મોદીના સંદેશનો મૂળ પાઠ આ પ્રમાણે છે:
“આજે વિશ્વ આરોગ્ય દિવસ પર આપણે સૌએ ન માત્ર એક-બીજાને સારા સ્વાસ્થ્ય અને તંદુરસ્તી માટે પ્રાર્થના કરવી જોઈએ, પરંતુ આપણે તે દરેક ડૉક્ટર, નર્સ, આરોગ્ય કર્મીઓ પ્રત્યે આપણી કૃતજ્ઞતા પણ ફરી વ્યક્ત કરવી જોઈએ જે ‘કોવિડ-19’ના જોખમો સામેની લડાઈનું દ્રઢતાથી નેતૃત્વ કરી રહ્યા છે.
આ વિશ્વ આરોગ્ય દિવસ પર આપણે એ પણ સુનિશ્ચિત કરવું જોઈએ કે આપણે સામાજિક અંતર બનાવી રાખવાના માપદંડોનું સતત પાલન કરીશું જે આપણા જીવનની સાથે-સાથે બીજાના જીવનની પણ રક્ષા કરે છે. હું એવી કામના કરું છું કે આ ખાસ દિવસ આપણાને આખા વર્ષ દરમિયાન વ્યક્તિગત તંદુરસ્તી પર ધ્યાન કેન્દ્રિત કરવા માટે પ્રેરિત કરે, જેનાથી આપણા સંપૂર્ણ આરોગ્યને જાળવી રાખવામાં મદદ મળશે.
(
પ્રધાનમંત્રીનું કાર્યાલય
પ્રધાનમંત્રીશ્રી એ શ્રી એન. રંગાસામી જીને પુડુચેરી મુખ્યમંત્રી પદના શપથ લેવા બદલ અભિનંદન પાઠવ્યા
પ્રધાનમંત્રી શ્રી નરેન્દ્રભાઇ મોદીએ પુડુચેરી મુખ્યમંત્રી તરીકે શપથ ગ્રહણ કરવા બદલ શ્રી એન. રંગાસામી જીને અભિનંદન પાઠવ્યા છે.
એક ટવીટમાં પ્રધાનમંત્રીએ કહ્યું, “હું શ્રી એન. રંગાસામી જીને પુડુચેરી મુખ્યમંત્રી પદના શપથ ગ્રહણ કરવા બદલ અભિનંદન પાઠવું છું. આગામી કાર્યકાળ માટે શુભેચ્છાઓ.”
SD/GP
(
સ્વાસ્થ્ય અને પરિવાર કલ્યાણ મંત્રાલય
કોવિડ રસીકરણના ત્રીજા તબક્કા અંગે તાજી માહિતી
કોવિન ડિજિટલ પ્લેટફોર્મમાં સલામતીનુ એક નવું ફીચર ઉમેરવામાં આવ્યું
“ચાર આંકડાના સિક્યોરિટી કોડ” થી ઓનલાઈન બુકીંગ / એપોઈન્ટમેન્ટમાં કસૂરનું પ્રમાણ ઓછામાં ઓછું રહેશે
એવું ધ્યાન ઉપર આવ્યુ છે કે કેટલાક કિસ્સામાં નાગરિકો રસી લેવા માટે કોવિન  પોર્ટલ મારફતે તેમની મુલાકાત નોંધાવે છે પણ વાસ્તવમાં નિર્ધારિત તારીખે રસી લેવા માટે જઈ શકતા નથી. આવા નાગરિકોને એસએમએસ સંદેશો મળે છે કે તેમને રસીનો ડોઝ આપી દેવામાં આવ્યો છે. તપાસ કરતાં એવું જાણવા મળ્યું છે કે મોટા ભાગે રસી આપનાર ખોટી રીતે રસી અપાઈ ગઈ હોવાનુ નોંધે છે. આનો અર્થ એવો થાય છે કે રસી આપનારે ડેટા એન્ટ્રીમાં ભૂલ કરી છે.
આવી ભૂલો અને તે પછી તેને કારણે નાગરિકોને પડતી અગવડ નિવારવા માટે કોવિન સિસ્ટમ તા. 8 મે, 2021થી કોવિન એપ્લિકેશનમાં “ચાર આંકડાના સિક્યોરિટી કોડ”નું એક નવુ ફીચર ઉમેરી રહ્યું છે. હવે લાભાર્થી રસી લેવા માટેની પાત્રતા ધરાવતો હોવાનું ચકાસ્યા પછી, રસીનો ડોઝ આપતાં પહેલાં, રસી આપનાર / ચકાસણી કરનાર લાભાર્થી પુરૂષ અથવા સ્ત્રીને તેનો ચાર આંકડાનો ડિજિટલ અને તે કોડ પુછશે અને વેકસીનેશનનો સ્થિતિ સાચી રીતે નોંધાય તે માટે કોવિન  સિસ્ટમમાં તે કોડ એન્ટર કરશે.
આ નવુ ફીચર જે નાગરિકોએ વેકસીનેશનના સ્લોટ માટે ઓનલાઈન બુકીંગ કરાવ્યું હશે તેમને જ લાગુ પડશે. “ચાર આંકડાના સિક્યોરિટી કોડ” એપોઈન્ટમેન્ટ આપ્યાની સ્લીપમાં છાપવામાં આવશે અને રસી આપનારને આ નંબરની જાણ હશે નહી. ચાર આંકડાનો આ સિક્યોરિટી કોડ લાભાર્થી સફળતાપૂર્વક એપોઈન્ટમેન્ટ બુક કરાવે તે પછી તેને કન્ફર્મેશન મેસેજમાં મોકલવામાં આવશે. એપોઈન્ટમેન્ટ આપ્યાનો સ્વીકાર કરતી સ્લીપ ફોનમાં સેવ કરી શકાશે અને મોબાઈલમાં બતાવી પણ શકાશે.
આનાથી એ બાબતની ખાત્રી થશે કે જે નાગરિકોએ રસી લેવા માટે ઓનલાઈન એપોઈન્ટમેન્ટ લીધી હોય તેવા નાગરિકોના વેકસીનેશનની સ્થિતિ અંગેની ડેટા એન્ટ્રી સાચી રીતે નોંધાશે અને જેમણે ઓનલાઈન એપોઈન્ટમેન્ટ લીધી હોય તે તેમણે જે સેન્ટર ખાતે એપોઈન્ટમેન્ટ લીધી હોય ત્યાં સર્વિસીસ મેળવી શકશે. આ વ્યવસ્થાથી ખોટા નામે રસી લેવાનું અને રસીકરણના કવરેજમાં કોવિન  સિસ્ટમમાં પૂરી પાડવામાં આવેલી સુગમતાનો ખોટો ઉપયોગ કરવાનુ અટકશે.
નાગરિકો માટે માર્ગદર્શન –
એવી સલાહ આપવામાં આવે છે કે નાગરિકોએ તેમની એપોઈન્ટમેન્ટની સ્લીપ ની એક નકલ અને /અથવા એપોઈન્ટ આપ્યાનું પુરવાર કરી શકાય તેવો એસએમએસ ધરાવતો રજીસ્ટર્ડ મોબાઈલ નંબર તેમની સાથે રાખવાનો રહેશે કે જેથી રસીકરણના રેકોર્ડીંગની પ્રક્રિયા આસાન બને તે માટે ચાર આંકડાનો સિક્યોરિટી કોડ દર્શાવી શકાય
- એવી સલાહ આપવામાં આવે છે કે રસી આપનાર / ચકાસણી કરનારને રસીનો ડોઝ આપવામાં આવે તે પહેલાં સિક્યરિટી કોડ દર્શાવવાનો રહેશે. રસીનો ડોઝ લીધા પછી ડિજિટલ સર્ટિફિકેટ જનરેટ કરવા માટે આ બાબત મહત્વની બની રહે છે.
- નાગરિકોએ રસી આપનારને સિક્યોરિટી કોડ ફરજીયાત આપવાનો રહેશે કે જેથી રસીકરણનો રેકર્ડ સિક્યરિટી કોડથી અપડેટ થયા પછી જ ડિજિટલ સર્ટિફિકેટ જનરેટ થઈ શકશે.
- આ પ્રક્રિયા સફળતાપૂર્વક પૂર્ણ થયા પછી નાગરિકોને રસીકરણ પ્રક્રિયા પૂર્ણ થયાનુ પુષ્ટિ કરતો એક એસએમએસ મળશે. આ કન્ફર્મેશનનો સંદેશો દર્શાવે છે કે રસીકરણની પ્રક્રિયા સફળતાપૂર્વક પૂર્ણ થઈ છે અને ડિજિટલ સર્ટિફિકેટ જનરેટ થયુ છે. જો કોઈને રસીકરણની પ્રક્રિયા પૂર્ણ થયાની પુષ્ટી કરતો એસએમએસ મળે નહી તો તે વ્યક્તિએ રસી આપનાર / રસીકરણ કેન્દ્રના સંપર્કમાં રહેવું જોઈએ.
SD/GP/JD
(Visitor Counter : 243
રાષ્ટ્રપતિ સચિવાલય
અખબારી વિજ્ઞપ્તી
ભારતના રાષ્ટ્રપતિએ મહારાષ્ટ્રના રાજ્યપાલ તરીકે શ્રી ભગત સિંહ કોશ્યરી અને લદ્દાખના ઉપરાજ્યપાલ તરીકે શ્રી રાધા કૃષ્ણન માથુરના રાજીનામાનો સ્વીકાર કર્યો.
ભારતના રાષ્ટ્રપતિને નીચેની નિમણૂકો કરી છે:-
 અરુણાચલ પ્રદેશના રાજ્યપાલ તરીકે લેફ્ટનન્ટ જનરલ કૈવલ્ય ત્રિવિક્રમ પારનાઈક, PVSM, UYSM, YSM 
 શ્રી લક્ષ્મણ પ્રસાદ આચાર્ય સિક્કિમના રાજ્યપાલ તરીકે
 શ્રી સી.પી. રાધાકૃષ્ણન ઝારખંડના રાજ્યપાલ તરીકે
 શ્રી શિવ પ્રતાપ શુક્લા હિમાચલ પ્રદેશના રાજ્યપાલ તરીકે
 શ્રી ગુલાબચંદ કટારિયા આસામના રાજ્યપાલ તરીકે
 શ્રી જસ્ટિસ  એસ. અબ્દુલ નઝીર આંધ્ર પ્રદેશના રાજ્યપાલ તરીકે
 શ્રી બિસ્વા ભૂષણ હરિચંદન, આંધ્ર પ્રદેશના રાજ્યપાલ, છત્તીસગઢના રાજ્યપાલ તરીકે નિયુક્ત
 સુશ્રી અનુસુયા ઉઇકે, છત્તીસગઢના રાજ્યપાલ, મણિપુરના રાજ્યપાલ તરીકે નિયુક્ત
 શ્રી લા. ગણેશન, મણિપુરના રાજ્યપાલ, નાગાલેન્ડના રાજ્યપાલ તરીકે નિયુક્ત
 શ્રી ફાગુ ચૌહાણ, બિહારના રાજ્યપાલ, મેઘાલયના રાજ્યપાલ તરીકે નિયુક્ત
 શ્રી રાજેન્દ્ર વિશ્વનાથ આર્લેકર, હિમાચલ પ્રદેશના રાજ્યપાલ, બિહારના રાજ્યપાલ તરીકે નિયુક્ત
 શ્રી રમેશ બૈસ, ઝારખંડના રાજ્યપાલ, મહારાષ્ટ્રના રાજ્યપાલ તરીકે નિયુક્ત
 બ્રિગેડ.  શ્રી બી.ડી. મિશ્રા , અરુણાચલ પ્રદેશના રાજ્યપાલ, લદ્દાખના ઉપરાજ્યપાલ તરીકે નિયુક્ત
ઉપરોક્ત નિમણૂંકો તેઓ તેમની સંબંધિત કચેરીઓનો ચાર્જ સંભાળે તે તારીખથી અમલમાં આવશે.
YP/GP/NP
(Visitor Counter : 146
પ્રધાનમંત્રીનું કાર્યાલય
પ્રધાનમંત્રીએ યુક્રેનના રાષ્ટ્રપતિ મહામહિમ વોલોદિમીર ઝેલેન્સકી સાથે ટેલિફોન પર વાત કરી
પ્રધાનમંત્રી શ્રી નરેન્દ્ર મોદીએ આજે યુક્રેનના રાષ્ટ્રપતિ મહામહિમ વોલોદિમીર ઝેલેન્સકી સાથે ટેલિફોન પર વાતચીત કરી હતી.
યુક્રેનના રાષ્ટ્રપતિએ G20 ના ભારતના પ્રમુખપદ માટે તેમની શુભેચ્છાઓ પાઠવી. પ્રધાનમંત્રીએ ખોરાક અને ઉર્જા સુરક્ષા જેવા મુદ્દાઓ પર વિકાસશીલ રાષ્ટ્રોની ચિંતાઓને અવાજ આપવા સહિત ભારતની G20 પ્રેસિડન્સીની મુખ્ય પ્રાથમિકતાઓ સમજાવી.
બંને નેતાઓએ દ્વિપક્ષીય સહયોગને મજબૂત કરવાની તકો અંગે ચર્ચા કરી હતી. પ્રધાનમંત્રી શ્રીએ યુક્રેનના સત્તાવાળાઓને આ વર્ષની શરૂઆતમાં યુક્રેનથી પાછા ફરવાના ભારતીય વિદ્યાર્થીઓના સતત શિક્ષણ માટે વ્યવસ્થા કરવા માટે વિનંતી કરી હતી.
નેતાઓએ યુક્રેનમાં ચાલી રહેલા સંઘર્ષ અંગે પણ વિચારોની આપ-લે કરી હતી. પ્રધાનમંત્રી શ્રી મોદીએ દુશ્મનાવટને તાત્કાલિક સમાપ્ત કરવા માટેના તેમના આહ્વાનનો ભારપૂર્વક પુનરોચ્ચાર કર્યો, અને કહ્યું કે બંને પક્ષોએ તેમના મતભેદોનો કાયમી ઉકેલ શોધવા માટે વાતચીત અને રાજદ્વારી તરફ પાછા ફરવું જોઈએ. વડા પ્રધાને કોઈપણ શાંતિ પ્રયાસો માટે ભારતનું સમર્થન પણ વ્યક્ત કર્યું હતું અને અસરગ્રસ્ત નાગરિક વસ્તી માટે માનવતાવાદી સહાય પૂરી પાડવાનું ચાલુ રાખવાની ભારતની પ્રતિબદ્ધતાની ખાતરી આપી હતી.
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ હિમાચલ પ્રદેશના લોકોને તેમના રાજ્ય સ્થાપના દિવસ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ હિમાચલ પ્રદેશના લોકોને તેમના રાજ્ય સ્થાપના દિવસ પર શુભેચ્છા પાઠવી છે.
એક ટ્વીટમાં, પ્રધાનમંત્રીએ કહ્યું;
"રાજ્ય સ્થાપના દિવસ પર તમામ હિમાચલવાસીઓને હાર્દિક શુભેચ્છાઓ. કુદરતી સૌંદર્યથી ભરપૂર આ રાજ્યના મહેનતુ લોકો હંમેશા દેશની સેવામાં સમર્પિત રહ્યા છે. તેઓ આવનારા સમયમાં સફળતાની નવી ઊંચાઈઓ હાંસલ કરે,એવી મારી ઈચ્છા છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતમાં છેલ્લા 24 કલાકમાં 65,081 દર્દીઓ સાજા થયા જયારે 69,921 નવા કેસ નોંધાયા
છેલ્લા 24 કલાકમાં 819 મૃત્યુ નોંધાયા
છેલ્લા પાંચ દિવસથી દૈનિક 60,000થી વધુ સાજા થયેલા લોકોની નોંધણી કરવાનો સિલસિલો ચાલુ રહેતા ભારતમાં છેલ્લા 24 કલાકમાં 65,081 સાજા થયેલાઓની સંખ્યા નોંધાઈ છે. સાજા થયેલા દર્દીઓની કુલ સંખ્યા 28,39,882 થઈ ગઈ છે, જેના લીધે કોવિડ-19માંથી દર્દીઓનો સાજા થવાનો દર વધીને 77% થઈ ગયો છે. સાજા થયેલા દર્દીઓની સંખ્યા સક્રિય કેસ કરતા 3.61 ગણી થઇ ગઈ છે. સક્રિય કેસની સંખ્યા આજે 7,85,996 પહોંચી છે, સક્રિય કેસની સરખામણીમાં ભારતમાં 20.53 લાખથી વધુ લોકો સ્વસ્થ થઈ ગયા છે.
સાજા થયેલા દર્દીઓની સંખ્યા જુલાઈના પહેલા અઠવાડિયાથી ઓગસ્ટ 2020ના છેલ્લા અઠવાડિયા સુધીમાં 4 ગણી વધી છે.
છેલ્લા 24 કલાકમાં પાંચ રાજ્યોએ દેશમાં નવા કેસમાં સૌથી વધુ ઉમેરો કર્યો છે. આમાં મહારાષ્ટ્ર , આંધ્ર પ્રદેશ , કર્ણાટક , તામિલનાડુ  અને ઉત્તર પ્રદેશ નો સમાવેશ થાય છે. છેલ્લા 24 કલાકમાં નોંધાયેલા પોઝિટીવ કેસમાં આ સંખ્યા ઉમેરાતા તેનો હિસ્સો હવે કુલ 56% થયો છે.
આ પાંચ રાજ્યોમાં છેલ્લા 24 કલાકમાં સાજા થયેલા અને રજા મેળવેલા દર્દીઓની મહત્તમ સંખ્યા પણ નોંધાઈ છે, જે 65,081 વ્યક્તિઓના રાષ્ટ્રીય આંકડાના 58.04% જેટલા છે. મહારાષ્ટ્રમાં 11,158 દર્દીઓ સ્વસ્થ થયા હોવાનું નોંધાયુ છે, જ્યારે આંધ્રપ્રદેશ અને કર્ણાટકના અનુરૂપ આંકડા 8,772 અને 7,238 છે. તામિલનાડુમાં 6,008 જ્યારે ઉત્તર પ્રદેશમાં 4,597 કોવિડ દર્દીઓ સ્વસ્થ થયા છે.
છેલ્લા 24 કલાકમાં 536 લોકોના મૃત્યુના સંચિત આંકડા સાથે હવે ઉપરોક્ત પાંચ રાજ્યોમાં મળીને 65.4% જેટલા મૃત્યુ થયા છે, જે રાષ્ટ્રીય કુલ  માં ઉમેર્યા છે. મહારાષ્ટ્રમાં 184ના મોત થયા છે, કર્ણાટકમાં 113, ત્યારબાદ તામિલનાડુ , આંધ્ર પ્રદેશ  અને ઉત્તર પ્રદેશ  નો સમાવેશ થાય છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહ સૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રી શ્રીએ યુનાઇટેડ નેશન મિશનમાં અબેઇ, UNISFA ખાતે મહિલા પીસકીપર્સની તેની સૌથી મોટી ટુકડી તૈનાત કરતા ભારતીય સેનાને બિરદાવી
પ્રધાનમંત્રી શ્રી નરેન્દ્ર મોદીએ ગર્વ વ્યક્ત કર્યો છે કારણ કે ભારતીય સેનાએ યુએનઆઈએસએફએના અબેઈ ખાતે સંયુક્ત રાષ્ટ્ર મિશનમાં મહિલા શાંતિ રક્ષકોની સૌથી મોટી ટુકડી તૈનાત કરી છે. શ્રી મોદીએ એમ પણ કહ્યું કે ભારતની સંયુક્ત રાષ્ટ્ર શાંતિ રક્ષા મિશનમાં સક્રિય ભાગીદારીની પરંપરા છે.
ADG PI - INDIAN ARMYના ટ્વીટનો જવાબ આપતાં પ્રધાનમંત્રીએ ટ્વીટ કર્યું;
“આ જોઈને ગર્વ છે.
યુએન પીસકીપીંગ મિશનમાં ભારતની સક્રિય ભાગીદારીની પરંપરા છે. અમારી નારી શક્તિની ભાગીદારી વધુ આનંદદાયક છે. “
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 166.03 કરોડ લોકોને રસી આપવામાં આવી
ભારતમાં સક્રિય કેસનું ભારણ 18,31,268 થયું
સક્રિય કેસનું ભારણ હાલમાં 4.43% છે
સાજા થવાનો દર હાલમાં 94.37% નોંધાયો
છેલ્લા 24 કલાકમાં 2,62,628 દર્દીઓ સાજા થયા, કુલ વધીને 3,89,76,122 દર્દીઓ સાજા થયા
છેલ્લા 24 કલાકમાં ભારતમાં 2,09,918 નવા કેસ નોંધાયા
દૈનિક પોઝિટિવીટી દર 15.77% પહોંચ્યો
સાપ્તાહિક પોઝિટિવીટી દર હાલમાં 15.75% છે
કુલ 72.89 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 13,31,198 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 162
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 60.25 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 4.20 કરોડથી વધુ ડોઝ ઉપલબ્ધ છે અને બીજા 1.51 કરોડ ડોઝ જે આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
60,25,95,250
|
|
આપવાના બાકી
|
|
1,51,58,650
|
|
બાકી ઉપલબ્ધ
|
|
4,20,58,316
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 60.25 કરોડ  થી વધુ રસી પૂરી પાડી છે અને બીજા 1.51 કરોડ  ડોઝ હજુ ઉપલબ્ધ છે.
હાલમાં, કોવિડ-19 રસીના 4.20 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
(Visitor Counter : 184
નાણા મંત્રાલય
ડીઆરઆઈએ રૂ. 10.4 કરોડથી વધુની કિંમતનું 1.04 કિલો કોકેન જપ્ત કર્યું છે
દેશમાં માદક દ્રવ્યોના જોખમ સામેની લડત ચાલુ રાખી, ડિરેક્ટોરેટ ઓફ રેવન્યુ ઈન્ટેલિજન્સ  એ 1.04 કિલો કોકેઈન જપ્ત કર્યું છે, જેની કિંમત 10.4 કરોડ રૂપિયાથી વધુ હોવાનો અંદાજ છે.
આંતરરાષ્ટ્રીય ગેરકાયદે બજારમાંથી આયાત માલમાંથી.ડીઆરઆઈ દ્વારા એક ચોક્કસ બાતમી વિકસાવવામાં આવી હતી કે ઇક્વાડોરથી આયાત કરાયેલ અમુક માલસામાન આવી રહ્યો છે, જેમાં માદક દ્રવ્યો હોવાની શક્યતા છે. કન્સાઇનમેન્ટ માટે આયાત માટે બિલ ઓફ એન્ટ્રી ફાઇલ કરવામાં આવી ન હતી. આ માલસામાન, 220.63 MTના કુલ વજન ધરાવતા 'ટીક રફ સ્ક્વેર લોગ્સ' લખાણ સાથે હતું, જે ઇક્વાડોરથી મુન્દ્રા પોર્ટ પર આયાત કરવામાં આવ્યું હતું, જેને વિગતવાર તપાસ માટે ઓળખવામાં આવ્યું હતું.
તપાસ દરમિયાન, એક કન્ટેનરમાં એક પેકેટ ચુસ્ત રીતે લપેટાયેલું મળી આવ્યું હતું. શંકાસ્પદ પેકેટમાંથી નમૂનો લેવામાં આવ્યો અને ટેસ્ટ હાથ ધરવામાં આવ્યો હતો. પરીક્ષણમાં કોકેઈનની હાજરીની પુષ્ટિ થઈ હતી.
વધુ તપાસ ચાલુ છે.
(Visitor Counter : 210
પ્રધાનમંત્રીનું કાર્યાલય
પ્રધાનમંત્રીએ પૃથ્વી દિવસના અવસરે આપણી પૃથ્વીને બહેતર બનાવવા માટે કામ કરનારાઓના પ્રયાસોની પ્રશંસા કરી
પ્રધાનમંત્રી શ્રી નરેન્દ્ર મોદીએ પૃથ્વી દિવસના અવસરે આપણી પૃથ્વીને બહેતર બનાવવા માટે કામ કરનારાઓના પ્રયાસોની પ્રશંસા કરી છે.
પ્રધાનમંત્રીએ ટ્વીટ કર્યું:
“પૃથ્વી દિવસ પર, હું આપણી પૃથ્વીને વધુ સારી બનાવવા માટે કામ કરનારા તમામ લોકોની પ્રશંસા કરું છું. ભારત પ્રકૃતિ સાથે સુમેળમાં રહેવાની આપણી સંસ્કૃતિને અનુરૂપ ટકાઉ વિકાસને આગળ વધારવા માટે પ્રતિબદ્ધ છે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ સંશોધકોને નેશનલ સ્ટાર્ટઅપ એવોર્ડ્સ 2023 માટે અરજી કરવા વિનંતી કરી
પ્રધાનમંત્રી શ્રી નરેન્દ્ર મોદીએ સંશોધકોને નેશનલ સ્ટાર્ટઅપ એવોર્ડ્સ 2023 માટે અરજી કરવા વિનંતી કરી છે.
કેન્દ્રીય મંત્રી શ્રી પીયૂષ ગોયલના ટ્વીટના જવાબમાં પ્રધાનમંત્રીએ ટ્વીટ કર્યું:
"સ્ટાર્ટઅપ્સ માત્ર તેમના નવીન ઉત્સાહ માટે જ નહીં, પરંતુ જેઓ તેમને બનાવે છે તેમની પ્રેરણાદાયી જીવન યાત્રાઓ માટે પણ આકર્ષક છે. અમારો સ્ટાર્ટઅપ શબ્દ આપણી યુવા શક્તિની ભાવનાને દર્શાવે છે.
સંશોધકોને નેશનલ સ્ટાર્ટઅપ એવોર્ડ્સ 2023 માટે અરજી કરવા વિનંતી. startupindia.gov.in"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંરક્ષણ મંત્રાલય
નૌસેના પ્રમુખ એડમિરલ સુનીલ લામ્બા, પીવીએસએમ, એવીએસએમ, એડીસી મલેશિયાની યાત્રા પર
નવી દિલ્હી, 11-04-2017
વીએસએમ, એવીએસએમ, એડીસી 11 થી 15 એપ્રિલ, 2017 સુધી મલેશિયાની સદ્ભાવના યાત્રા પર છે. તેઓની યાત્રાનો ઉદ્દેશ ભારત અને મલેશિયાની વચ્ચે દ્વિપક્ષીય સમુદ્રી સંબંધોને મજબૂત બનાવવા અને તેમાં વૃદ્ધિ લાવવાનો છે. આ યાત્રાથી ભારત અને મલેશિયા વચ્ચેના રક્ષા સંબંધોને ઘણું પ્રોત્સાહન મળવાની આશા છે.
પોતાની યાત્રા દરમિયાન એડમિરલ લામ્બા રક્ષા ઉપમંત્રી, ચીફ ઑફ રૉયલ મલેશિયન ડિફેન્સ ફોર્સેસની સાથે-સાથે મલેશિયાની સેના, નૌસેના અને વાયુ સેનાના પ્રમુખોની સાથે પણ વિચાર-વિમર્શ કરશે.
ભારત અને રૉયલ મલેશિયાઈ નૌસેના પ્રશિક્ષણ, પરિચાલન વાર્તાની સાથે-સાથે હિંદમહાસાગ નૌસેના ગોષ્ઠી, મિલન અને એડીએમએમ પ્લસ જેવા વિભિન્ન બહુપક્ષીય મંચો પર વાતચીત કરવાના સંબંધોમાં સહયોગ કરે છે. બંને નૌસેનાઓના યુદ્ધક્વાયત માટે મૈત્રી સંબંધ મજબૂત કરવા માટે એક બીજાના બંદરગાહોની મુલાકાત પણ કરે છે. રૉયલ મલેશિયાઈ નૌસેનાના પ્રમુખે આરએમએન કોરવેટી લેકિરની સાથે ફેબ્રુઆરી, 2016માં વિશાખાપટ્ટનમમાં આયોજિત ઈન્ટરનેશનલ ફ્લીટ રિવ્યૂ – 2016માં ભાગ લીધો હતો. ભારતીય નૌસેનાના જહાજોને મલેશિયા યાત્રાના અવસર પર આ વર્ષે જૂનમાં બંને નૌસેનાઓના વચ્ચે ક્ષેત્ર પ્રશિક્ષણ અભ્યાસની શરૂઆત કરવાનો કાર્યક્રમ છે.
એડમિરલ લામ્બા વિભિન્ન વિશિષ્ટજનો સાથે મહત્વપૂર્ણ દ્વિપક્ષીય વાર્તા કરવાની સાથે-સાથે પનડુબ્બી બેસ સહિત રૉયલ મલેશિયાઈ નૌસેનાના પ્રમુખ પ્રતિષ્ઠાનોની પણ મુલાકાત લેશે. તેઓ પ્રતિષ્ઠિત રૉયલ મલેશિયન આર્મ્ડ ફાર્સેસ કમાન અને સ્ટાફ કૉલેજના અધિકારીઓ અને ફેકલ્ટીને પણ સંબોધિત કરશે.
AP/GP
(Visitor Counter : 152